Publication: Magyar Közlöny
Issue: MK-2001-157 (Year: 2001, Number: 157)
Era: 1990-2004
Section: A rovatot nem kell kitölteni, ha a Kereskedelmi Vámtarifa kihirdetéséről szóló 64/1995. (XI. 24.) IKM—PM együttes rendelet
Paragraph Index: 1643

k) HORVT = az áru származását a Magyar Köztársaság és a Horvát Köztársaság közötti szabadkereskedelmi Megállapodás 2. sz. Jegyzőkönyvében foglaltaknak megfelelően igazolták. Ha az EV-hoz Pótlapot is csatolnak és az egyes áruk származására vonatkozóan eltérő igazolás érvényes, akkor a rovatba TSZ (Tételsor szerint) betűjelzés írandó, a megállapodásokat jelző betűt/számot ebben az esetben a 34/a) és 34/b) rovatban kell feltüntetni, balról jobbra folyamatosan. 17. Rendeltetési ország A vámárunak a feladó által ismert utolsó (végső) rendeltetési hely országát kell feltüntetni külföldre vagy közvámraktárba végleges külföldi eladási szándékkal történő kitárolás esetén. Ha a vámárut másik vámszabad területre, tranzitterületre vagy ideiglenes raktározási céllal magánvámraktárba vagy közvámraktárba szállítják, akkor a vámszabad terület, tranzitterület, illetve közvámraktár üzemelésének helységnevét kell feltüntetni. 17/a)–b) Rendeltetési ország kódja Az első alrovatba a 17. rovatban feltüntetett ország kódját, a második alrovatba — Németország (DE), Oroszország (RU) és Spanyolország (ES) vonatkozásában — a regionális tartományi kódot kell feltüntetni. 18. Szállítóeszköz rendszáma és honossága induláskor

Source: https://magyarkozlony.hu/hivatalos-lapok/18a7e318734af8fb52a3763883189ede138e1f29/dokumentumok/5c717757c2dadf800c8c5a522f0bfc5256ed0312/letoltes